Opblaaskrokodil “aangekeer”Argieffoto Britse polisiebeamptes wat Woensdag ontbied is om ŉ krokodil in Plymouth aan te keer, het uiteindelik ŉ 1 meter lange opblaasplastiek-krokodil opgespoor. “Ons kan bevestig dit was net ŉ opblaasspeelding,” het Bill Pascoe, woordvoerder vir Devon en Cornwall-polisie, gesê. “Ons het hom aangekeer en hy is nou in veilige bewaring,” het Pascoe geskerts. Die polisie het reageer ná ŉ noodoproep van ŉ vrou wat aangevoer het daar is ŉ krokodil in haar tuin. Veeartse en natuurbewaarders is ook na die toneel ontbied gewapen met nette, stokke en skilde. “Die polisie het dapper ondersoek ingestel en die ander beamptes was uiteindelik nie nodig nie,” het Pascoe bygevoeg. “Die oproep was eg. Die vrou was inderdaad besorg oor haar eie en haar driejarige kind se veiligheid.”